  Виталий Пронин Пичи Пурга ёросысь Пуро-Можга гуртысь «Жильыртӥсь ошмес» ансамбль 30 арлэсь кема кырња ни.Пичи Пурга ёросысь Пуро-Можга гуртын клубзы пичи гинэ, нош усточиоссы бадӟым артистъёс кадесь. Татысь «Жильыртӥсь ошмес» ансамбльлы кылем арын тырмиз 30 ар. Культура юртын ноку но шыпыт уг луылы. Татын мыло-кыдо тыршо но ансамблен кивалто кык Галинаос - Занчарова но Коровина.- Кыӵе конкурсъёс, ужрадъёс вань, огысьтыз но ум кылиське, - веранзэ мытэ Галина Занчарова. - Тани алигес Шаркан ёросэ «Быг-быг» фестивале ветлӥмы. Перепеч но, шаньги но пӧрамы, чечыен сюкась но пӧсятэм нуллӥмы. Ваньзэ вузамы, адямиос, эшшо ӧвӧл ни-а шуыса, дорамы лыкто. Вуоно аре уката но трос пӧраськоно луоз. Озьы сюрес дунмы но берытскиз, ай кӧня кырӟам-эктӥм.Ми быдэстӥськом асьме гуртысь калык кырӟанъёсты. Ансамблямы ветлэ 15 адями, дӥськут асьмеос вуриськом. Пӧламы егит пиосмы но вань. Соос асьсэлэсь «Ӧрӟиос» ансамбльзэс но кылдытӥзы, 14 кузя кырӟало-верало. Шумпотэммес кызьы вераны ик ум тодӥське, пиосмы гуртэ кылё шуыса, сыӵе соос устоесь, адӟем карымонэсь.- Ми асьмеос артист кадесь. Вашкала кырӟанъёсмес сандыкъёсысьтымы поттаськом. Арганчимы ӧвӧл ке, асьме коже кырӟаськом. Гур мытӥсьмы - Любовь Соловьёва. «Люба, кнопкадэ лэзь ни ай», - шуиськом но сюлмысь ик кырӟаськом, - шуо ансамбле ветлӥсь кенакъёс.- Арлыдоосмес ми гажаса «музейёс» шуиськом. Олокыӵе вашкала кырӟанъёсты но тодо. Тани Нюркапаез ик, Анна Ивановна Романоваез, басьтом, сомында вашкала гуръёсты тодэ, ма, котькудзы сярысь озьы вераны луэ. Пуро-Можгаысь гуръёс нёжмытэсь, сюлмысь пото. «Мувыро но мувыро» кырӟанэз милемлы вераз Оринапай, Ирина Никитична Дедюхина. «Удмурт дунне» газетэз лыдӟисьёс но пуро гуръёсын мед тодматскозы шуыса, кылъёссэ печатлалэ ай, вашкала кырӟанъёсты вунэтыны уг яра - индылћз Галина Занчарова.Галина Семёнова Мувыро но мувыроМувыро но мувыроТа Можга пал бусыед.Мувырезлы быдэ икТюрагаед чырдылэ. Кыдёкысь но вайылэмСьӧд кашамер кышетэ.Со кышетме нуллыныСётмон нылы медло вал. Кыдёкысь но вайылэмКуасалляно букое.Со букоме кыткыныПар валъёсы медло вал. Теги: вашкала калыккыран кыран  